लगे हाथों कुछ ऐसी रचनाओं की भी चर्चा कर लेनी चाहिए, जिन्हें ‘निकष’ ने ‘कविता’ कहकर उपस्थित किया है लेकिन हैं वस्तुतः अकविता. जाहिर है कि वीरेन्द्र कुमार जैन ‘अपने प्यारे कवि कीट्स की याद में’ उद्गार व्यक्त करने से अपने को न रोक सके. इसी तरह ‘मन्वन्तर’ जैसे बड़े विषय का भार उठाने से पहले राजेन्द्र किशोर को अपने अंतर में देख लेना चाहिए था. लक्ष्मीकांत वर्मा की रचना है ‘स्टैम्पीड’; वे जो लिख दें सब ‘नई कविता’ है. जगदीश गुप्त ‘शब्द-दंश’ में आज भी ‘गारुड़ी’ को बुला रहे हैं और ‘निकष’ के निर्णय से वह ‘नई कविता’ है.